
No seu desexo de restaurar a dignidade das vitimas da re- 
presion franquista e ante o gran exito obtido coa edicion do 
libro “Retallos da Memoria”, a asociacion Memoria Histori- 
ca Democratica de Ferrolterra edita o segundo volume desta 
coleccion. Baixo a coordinacion de Enrique Barrera Beitia, 
varias persoas, fillas, fillos, netas e netos de represaliados, 
contan as suas vivencias e os seus anhelos. 

Varia a forma e intensidade do castigo, pero e comun en 
todos os autores destes relatos o desexo de dignificar a figura 
dos seus antepasados e e obrigacion da asociacion que presi- 
do darlles a canle para que o fagan. Ningun dos seus antepa- 
sados cometeu delitos punibeis pola lexislacion, simplemente 
tinan ideas contrarias aos que se rebelaron contra o goberno 
legalmente constituido e os seus actos mostraron a decision 
de manter o sistema democratico. 

Resulta moi dificil explicar que, sendo a Lei da Memo- 
ria Historica aprobada polo Parlamento espanol, tena tantos 
problemas para ser aplicada. Fosas comuns que contenen os 
corpos dos asasinados pola ditadura franquista esperan ser 
exhumados para darlles unha digna sepultura mentres que 
parecen predominar as voces que aconsellan “prudencia” 
para non “remover o pasado” e “non molestar” a determina- 
das persoas. E pouca prudencia esperar setenta anos? Dase 
mais importancia a dor que poidan sentir os descendentes 
dos verdugos ao comprobar que os seus pais ou avos tinan 
as suas mans manchadas de sangue que a dor das vitimas?. 
Que ocorre coas manifestacions negacionistas que engaden 
mais dor? 

O 4 de abril deste mesmo ano puidemos ler as declara- 
cions do ex ministro franquista Utrera Molina quen, pre- 
guntado sobre os espanois fusilados por Franco, respon- 
deu literalmente que foi necesario “botalos aos porcos”. 

Pouco antes, o abade do mosteiro do Val dos Caidos, nunha 
entrevista televisiva, negaba que Franco cometese crimes. No 
ambito mais local, a nosa asociacion recibiu unha carta asi- 
nada por un cidadan que, tras confesar ser moi catolico, en 
relacion aos enterrados en fosas comuns, dinos abertamente 
que so tehen dereito a enterro digno os catolicos e que os que 
non o son, estan ben onde estan e non merecen outra cousa. 

E obvio que ante a opinion publica, os obxectivos da nosa 
asociacion estan cumpridos, pero asusta comprobar como 
unha parte da nosa sociedade, non por minoritaria insignifi- 
cante, segue empenada en engadir o desprezo e a humillacion 
a dor. Isto non modificara o resultado final deste debate, pero 
o prolonga innecesariamente. A nosa asociacion, unha das 
pioneiras no estado, continuara batallando e sendo a voz dos 
que durante tantos anos tiveron que calar. 


Manuel Agustin Fernandez Pita. 

Presidente de Memoria Historica 
Democratica de Ferrolterra. 

